pythainlp/thai-wiki-dataset-v3 huggingface dataset:
ไส้กรอกเวียนนา

ไส้กรอกเวียนนา (vienna sausage; wiener würstchen หรือ wiener; saucisse de strasbourg หรือ saucisse de francfort) เป็นไส้กรอกแดง (hot dog) ประเภทหนึ่ง
ในประเทศทางยุโรป ไส้กรอกเวียนนาเป็นไส้กรอกสำเร็จรูป มักรมควัน และหาซื้อได้ตามร้านค้าทั่วไป มีลักษณะละรสคล้ายคลึงกับไส้กรอกแดงทั่วไปเป็นอันมาก ภาษาปากจึงมักเรียกรวมกันว่าไส้กรอกแดง แต่ไส้กรอกเวียนนายาวและบางกว่า กับทั้งยังบรรจุใน "กรอก" (casing) ที่เบากว่าและรับประทานได้ด้วย เมื่อจะกิน มักจัดให้ร้อน ๆ ทั้งชิ้นยาว ๆ นั้น พร้อมเครื่องปรุงรส ยิ่งทำให้มีรูปลักษณ์คล้ายไส้กรอกแดงทั่วไปไปใหญ่
ส่วนในทางอเมริกาเหนือ ไส้กรอกเวียนนาจะหมายถึงไส้กรอกที่เล็กและสั้นกว่าไส้กรอกแดงทั่วไป ซึ่งมักรมควันและบรรจุกระป๋อง โดยจะทำจากเนื้อสัตว์ เช่น ไก่, วัว, ไก่งวง และหมู หรือเนื้อพวกนี้ผสมกัน บดอย่างดีจนเป็นเนื้อเดียวกัน ปรุงด้วยเครื่องเทศ นิยมใส่มัสตาร์ดด้วย ก่อนจะใส่ลงไปในไส้ยาว บางทีก็รมควัน แต่ต้องปรุงสุกเมื่อจะกินเสมอ แต่ไส้ในอเมริกาเหนือกินไม่ได้เหมือนในยุโรป เวลากินจึงต้องนำออกทุกครั้ง นอกจากนี้ ยังนิยมหั่นชิ้นไส้กรอกยาวนั้นให้สั้น เพื่อให้บรรจุกระป๋องและใช้ประกอบอาหารได้ง่าย ที่วางขายเป็นถุงพร้อมซอสพริกหรือซอสบาร์บีคิวก็มี
== อ้างอิง ==
==  ดูเพิ่ม ==
อาหารกระป๋อง
ผลิตภัณฑ์อาหารจากเนื้อในหม้อ
ไส้กรอกแดงรูปแบบต่าง ๆ
ไส้กรอก
อาหารกระป๋อง
ไส้กรอกของออสเตรีย
เจ็ตเซ็ตเตอร์

เจ็ตเซ็ตเตอร์ (Jetset'er) ศิลปินจากค่ายไวท์มิวสิก โดยมีผลงานชิ้นแรกเริ่มคือ 'Trust' และ 'ตัวคั่นเวลา' จากค่ายเพลง Zyd Records และมีผลงานเพลงที่ได้รับความนิยมตามมามากมาย อาทิ ดีอย่างไร (2549), จูบ (2552), คืนนี้ (2552), น้ำผึ้งพระจันทร์ (2552), ไม่ใกล้ไม่ไกล (2553) และ สัญญาณ (2553) ส่งผลให้พวกเขาได้ไปปรากฏตัวในงานเทศกาลดนตรีและคอนเสิร์ตทั้งใหญ่เล็ก สมาชิก 3 คนประกอบด้วย ที - พิพิธพล พุกกะณะสุต (ร้องนำ), โอ - ทฤษฎี ศรีม่วง (กีตาร์) และหมู - วรพจน์ วิศรุตนาถ (เบส)
== สมาชิก ==
พิพิธพล พุกกะณะสุต  (ร้องนำ) เกิดเมื่อวันที่ 4 สิงหาคม 2525 ปริญญาตรี Communication Arts ABAC
ทฤษฎี ศรีม่วง  (กีตาร์) เกิดเมื่อวันที่ 1 กุมภาพันธ์ 2523 ปริญญาตรี Soc-Ant Thammasat SAEs
วรพจน์ วิศรุตนาถ  (เบส) เกิดเมื่อวันที่ 3 มีนาคม 2523 ปริญญาตรี วิศวกรรมศาสตร์ ม.ธรรมศาสตร์
== อดีตสมาชิก ==
ญาณวุฒิ จรรยหาญ  (กลอง) เกิดเมื่อวันที่ 28 กรกฎาคม 2524 ปริญญาตรี Managing Information System, Thammasart, ปริญญาโท Marketing, TU (พ.ศ. 2549 - พ.ศ. 2562)
== ผลงานเพลง ==
=== Jetset'er : The Album ===
สังกัด: Zyd Records
เชื่อในตัวฉัน TRUST
ตัวคั่นเวลา SUBSTITUTE (Feat. FRAGILE)
สักวันเธอจะเข้าใจ SOME DAY YOU'LL KNOW
นัวเนีย FOREPLAY
เพราะเธอ BECAUSE OF YOU
ทฤษฎีใหม่ ๆ NEW THEORY
SHOWPOW
อยาก ... WISH
SO HAPPY
สายตา YOUR EYES
ใครคนนั้น SOMEONE
สุภาพสตรีขี้เซา SLEEPPYLADY
=== Nude ===
สังกัด: Zyd Records
หมดอายุ
Make Life Light
ฝ่าไฟแดง
Mind Diary
ใจร้าย
วันฟ้าเปลี่ยน
จูบ
เปิดใจ
โอ้โฮ
Trust (Holiday Remix Version)
My Sweet Highway
=== Jet's ===
สังกัด: สนามหลวงการดนตรี
Her name is music
คนสุดท้าย Feat. หนูนา หนึ่งธิดา โสภณ
ชายในฝัน Ost.เนื้อคู่ประตูถัดไป
น้ำผึ้งพระจันทร์
ยิ้ม
L.O.V.E
Sense
รัตติกาล
All We Need Is Love...รักคือคำตอบ
=== Magic Moment ===
สังกัด: White Music
Oh…baby
สัญญาณ (Sign)
ปีแสง (11)
เธอเก่ง (Still)
คิดถึงเธอ (Badly)
เซียนตัดเซียน
เพ้อ (You)
คนที่ใช่ (The 1)
ใต้ฟ้า (Tomorrow) Feat. พิจิกา จิตตะปุตตะ
ก้าวไป (Challenger)
11 (ปีแสง)
Bonus Track
เธอเก่ง (Still On My Mind)
ไม่ใกล้ไม่ไกล Ost. มนต์จันทรา
คนไม่มีแฟน
ขอบใจจริง ๆ (นั่งเล่น Version)
Cupid (นั่งเล่น Version)
ยิ่งไม่รู้ ยิ่งต้องทำ
=== Digital Soul ===
สังกัด: White Music
ทำนองสวรรค์ (Ascension)
มนต์รักดิสโก้ (Spinach soup) feat. เปาวลี พรพิมล
มองการณ์ไกล (Look forward)
อบอุ่น (Warm) feat. Mon Monik
จงมีหวัง (This too shall pass) feat. สล็อตแมชชีน
=== เพลงอื่น ๆ  ===
ซิงเกิล
จัดสรร (ร่วมกับ ทัศนียา การสมนุช) (พ.ศ. 2563)
ที่ของเธอ (Next Chapter) (พ.ศ. 2562)
เทลเลอร์เมด (ร่วมกับ ซันนี่ สุวรรณเมธานนท์) (พ.ศ. 2562)
เศษ (Wreckage) (พ.ศ. 2561)
เพลงประกอบละคร
พรหมลิขิต (วนิดา)
รักแท้อยู่เหนือกาลเวลา Feat.โรส ศิรินทิพย์ (สุภาพบุรุษจุฑาเทพ ตอน คุณชายพุฒิภัทร)
Oh…baby (มารร้ายคู่หมายรัก Love At First Hate) เพลงเปิดตั้งแต่ตอนที่ 4
รักเธอไปแล้ว (Sunrise) (หนี้เสน่หา)
ร่วมงานกับ Mr.Lazy
แทนใจ (Mr.Lazy feat. ที Jetset'er)
ดีอย่างไร (Mr.Lazy feat. ที Jetset'er)
เธอ เธอ เธอ (Mr.Lazy feat. ที Jetset'er)
อย่าโกรธนาน (Mr.Lazy feat. ที Jetset'er)
== อ้างอิง ==
== แหล่งข้อมูลอื่น ==
เส้นทางดนตรี Jetseter
Jetseter (เจ็ทเซ็ตเตอร์) หนึ่งในวงดนตรีมีคุณภาพที่ไม่ควรพลาด
กลุ่มดนตรีป็อปสัญชาติไทย
กลุ่มดนตรีไทยในยุค 2000
กลุ่มดนตรีที่ก่อตั้งในปี พ.ศ. 2549
การแข่งขันฟิสิกส์สัประยุทธ์ระหว่างประเทศ

การแข่งขันฟิสิกส์สัประยุทธ์ระหว่างประเทศ (International Young Physicists' Tournament - IYPT) เป็นการแข่งขันเกี่ยวกับวิชาฟิสิกส์ระดับนานาชาติประจำปีสำหรับนักเรียนมัธยมศึกษา ผู้เข้าแข่งขันแบ่งเป็นทีมตามประเทศ ประเทศละไม่เกินห้าคน โดยเป็นการแข่งขันความสามารถในการแก้ปัญหาปลายเปิดที่ซับซ้อนในทางวิทยาศาสตร์ ผ่านการนำเสนอวีธีทางแก้ไขปัญหาเพื่อหาคำตอบ โดยการแข่งขันมีทั้งการนำเสนอ ซักค้าน และการวิพากษ์ จึงเรียกการแข่งขันว่า "Physics Fights"
การแข่งขันวิทยาศาสตร์
กองกรรมวิธีข้อมูล กองบังคับการ กรมช่างอากาศ

== การแบ่งส่วนราชการและหน้าที่ ==
กองกรรมวิธีข้อมูล เป็นหน่วยในสังกัดกองบังคับการ กรมช่างอากาศ
ภารกิจหลักของ กองกรรมวิธีข้อมูล คือ ดูแลระบบเครือข่ายภายใน กรมช่างอากาศ บางซื่อ ดูแลรับผิดชอบระบบสารสนเทศ กรมช่างอากาศ และดูแลอุปกรณ์ ไมโครคอนโทรลเลอร์ และจัดหลักสูตร ฝีกอบรมให้ความรู้ ทั้งทางด้าน software และ hardware เบื้องต้น
กองกรรมวิธีข้อมูล มีการแบ่งส่วนราชการ คือ 2 แผนก กับ 1 ฝ่าย มีหัวหน้ากองกรรมวิธีข้อมูล เป็นผู้บังคับบัญชารับผิดชอบ

=== แผนกปฏิบัติการ ===
เป็นหน่วยงานที่ทำการติดตั้งและซ่อมบำรุงระบบเครือข่าย รวมทั้งดูแลและรักษาความปลอดภัยระบบให้แก่ผู้ใช้ระบบเครือข่ายและระบบสารสนเทศของกรมช่างอากาศ
=== แผนกวิเคราะห์และพัฒนา ===
เป็นหน่วยงานที่มีการ วิเคราะห์ ออกแบบ พัฒนา จัดทำโปรแกรม ทดสอบ ติดตั้งระบบงาน การพัฒนาระบบอุปกรณ์ไมโครคอนโทรลเลอร์ รวมทั้งหน้าที่สำคัญในปัจจุบันคือการจัดการฝึกอบรมผู้ใช้งาน และจัดทำเอกสารคู่มือปฏิบัติงาน ทั้งข้าราชการและลูกหลานของกรมช่างอากาศ
=== ฝ่ายบริหารคลังข้อมูล ===
เป็นหน่วยงานที่ออกแบบโครงสร้างระบบคลังข้อมูล หน้าที่สำคัญคือบริหารคลังข้อมูลและการจัดทำระบบคลังข้อมูลสำรอง
== ประวัติ ==
เดิมเป็น แผนกกรรมวิธีข้อมูล กองพัสดุช่างอากาศ กรมช่างอากาศ ต่อมาได้ยกฐานะเป็น กองกรรมวิธีข้อมูล กองบังคับการ กรมช่างอากาศ ตามอัตรา ทอ.39 เมื่อ 1 ต.ค. 39 โดยหัวหน้ากองคนแรก คือ นาวาอากาศเอก กมล ผิวดำ
หน้าที่รับผิดชอบของกอง คือ ปฏิบัติงานด้านกรรมวิธีข้อมูลต่างๆ การรับ-ส่งข้อมูลทางไกล ระบบ DATAPHONE (การผลิตข่าวสารด้วยเครื่องคอมพิวเตอร์) เพื่อสนับสนุนการส่งกำลังของกองทัพอากาศ ส่วนด้านสนับสนุนการควบคุมการบริหารพัสดุสายช่างอากาศ ได้จัดทำระบบงาน HONEYWELL สำหรับการควบคุมพัสดุระดับคลังใหญ่ของกรมและพัสดุที่ไม่ได้อยู่ในมาตรฐานของ ทอ. สหรัฐ
== ทำเนียบผู้บังคับบัญชา ==
== ที่ตั้ง ==
กองกรรมวิธีข้อมูลตั้งอยู่ภายในพื้นที่กรมช่างอากาศ บางซื่อ ซึ่งตั้งอยู่บนถนนประดิพัทธิ์ และถนนพระราม 5 (ถนนเตชะวนิช) ซึ่งสามารถเข้าได้ง่ายที่สุดจากประตูบนถนน ถนนพระราม 5 (ถนนเตชะวนิช)
ตึกที่กองกรรมวิธีข้อมูลอยู่ มีชื่อเรียกภายใน ตีกขาว ซึ่งเป็นตึกเดียวกับระบบ server ต่าง ๆ ที่ใช้งานในกรมช่างอากาศ
การเดินทางทางบก มีรถประจำทางสาย 3, 67, 97, 117 ผ่าน การเดินทางทางรถไฟ ลงรถไฟที่สถานีบางซื่อ การเดินทางทางรถไฟฟ้าใต้ดิน ลงรถไฟที่สถานีบางซื่อ การเดินทางทางเรือ สามารถลงเรือที่ท่าเกียกกายและต่อรถอีกประมาณ 0.7 กิโลเมตร
เลขที่ 1 กรมช่างอากาศ (กองกรรมวิธีข้อมูล) ถนนประดิพัทธิ์ แขวงถนนนครไชยศรี ดุสิต กรุงเทพ 10300
== ผลงานที่สำคัญในอดีต ==
กองกรรมวิธีข้อมูล มีผลงานที่สำคัญที่เกี่ยวข้องกับการวางระบบเครือข่าย และการพัฒนาระบบการใช้งานเครือข่ายที่ผ่านมาคือ
จัดทำระบบเครือข่าย (LAN) ทดลองใช้ภายใน กกม.ชอ. และขยายออกไปจนครอบคลุมพื้นที่การใช้งานภายใน ชอ. ในลักษณะ Client/Server โดยมี กกม.บก.ชอ. เป็นศูนย์กลางข้อมูลข่าวสาร
== อ้างอิง ==
กองทัพอากาศไทย
ฉีฉีฮาร์

ฉีฉีฮาร์ หรือ ฉีฉีฮาเอ่อร์  เป็นเมืองในมณฑลเฮย์หลงเจียง ประเทศจีน เป็นเมืองท่าบนฝั่งซ้ายของแม่น้ำเนิ่น ตั้งอยู่ห่างจากเมืองฮาร์บิน 274 กิโลเมตร ทางทิศตะวันตกเฉียงเหนือ เขตมหานครในส่วนของอำเภอหลงชา เถี่ยเฟิง และเจี้ยนหฺวามีประชากร 959,787 คน ขณะที่ประชากรในนครระดับจังหวัดลดลงเหลือ 4,067,489 คน จากสำมะโน ค.ศ. 2020 (5,367,003 คน ใน ค.ศ. 2010) ส่วนใหญ่เป็นชาวฮั่น แม้ว่าจะมีชนกลุ่มน้อยในนครนี้ภึง 34 กลุ่ม ซึ่งรวมถึงชาวแมนจู, Daur และชาวมองโกล
==ศัพทมูลวิทยา==
ชาวคีตันตั้งถิ่นฐายในภูมิภาคนี้ในสมัยราชวงศ์เหลียว ศัพท์ "Qiqi" มาจากแม่น้ำท้องถิ่น และคำว่า "hari" แปลว่า ดารป้องกัน ทำให้มีความหมายตรงตัวว่า "การป้องกันแม่น้ำ Qiqi" ชื่อ Qiqihar มาจากภาษาแมนจูว่า  (cicihar)
==อ้างอิง==
== แหล่งข้อมูลอื่น ==
Official Website
Historic US Army map of Qiqihar, 1945
นครในมณฑลเฮย์หลงเจียง
เอินคเวิลดส์วีก

เอินคเวิลดส์วีก (Örnsköldsvik) เป็นเมืองในมณฑลเวสเตอร์นอร์ลันด์ ประเทศสวีเดน มีประชากร 28,617 คน ในปี ค.ศ. 2005 มีท่าจอดเรือธรรมชาติและหมู่เกาะในอ่าวบอทเนีย เป็นที่รู้จักในฐานะผู้ส่งออกผลิตภัณฑ์กระดาษและสินค้าเครื่องจักรหนัก
== อ้างอิง ==
เมืองในประเทศสวีเดน
เกาะมาดูรา

เกาะมาดูรา (Madura) เป็นเกาะในประเทศอินโดนีเซีย ตั้งอยู่นอกฝั่งตะวันออกเฉียงเหนือของเกาะชวา มีพื้นที่ราว 4,250 กม² เป็นส่วนหนึ่งของจังหวัดชวาตะวันออก มีเมืองสำคัญคือ เมืองปาเมกาซัน ภูมิประเทศโดยทั่วไปเป็นเนินเขา กิจกรรมทางเศรษฐกิจที่สำคัญ ได้แก่ การเลี้ยงปศุสัตว์ การประมง ปลูกข้าวโพด มันสำปะหลังและข้าวเจ้า
เกาะในประเทศอินโดนีเซีย
มตุไร

มตุไร (மதுரை) เป็นนครเก่าแก่และสำคัญแห่งหนึ่งในรัฐทมิฬนาฑู ประเทศอินเดีย ศูนย์กลางวัฒนธรรมของทมิฬนาฑูและเป็นศูนย์กลางการปกครองของอำเภอมตุไร ข้อมูลจากสำมะโนปี 2011 มตุไรเป็นพื้นที่นครที่มีประชากรมากสุดอันดับสามของรัฐ รองจากเจนไนและโคอิมบาตอร์ และเป็นเมืองที่มีประชากรมากสุดอันดับที่ 44 ของอินเดีย มตุไรตั้งอยู่ริมฝั่งแม่น้ำไวไก มีการตั้งรกรากยาวนานและมีบันทึกการตั้งถิ่นฐานในพื้นที่นี้ย้อนกลับไปได้ในยุคประวัติศาสตร์ เมืองได้รับสมญาว่า "ตูงกานกรัม" (Thoonga Nagaram) แปลว่า "นครที่ไม่เคยหลับไหล"
== อ้างอิง ==
เมืองในรัฐทมิฬนาฑู
คอนเสิร์ต 15 ปี เมด อิน ไทยแลนด์

คอนเสิร์ต 15 ปี เมด อิน ไทยแลนด์ เป็นคอนเสิร์ตใหญ่ครั้งหนึ่งของคาราบาว จัดขึ้นเนื่องในโอกาสครบรอบ 15 ปี ของการออกอัลบั้ม เมด อิน ไทยแลนด์ ซึ่งเป็นอัลบั้มชุดที่ 5 ของคาราบาว ที่ประสบความสำเร็จอย่างยิ่งและเป็นอัลบั้มที่สร้างชื่อเสียงให้กับคาราบาวเนื่องจากสามารถทำยอดขายอัลบั้มได้ถึง 5,000,000 ตลับ/ก็อปปี้ ซึ่งเป็นสถิติที่สูงที่สุดในประเทศไทย
คอนเสิร์ตครั้งนี้จัดขึ้นเมื่อวันที่ 25 ธันวาคม พ.ศ. 2542 ที่สนามราชมังคลากีฬาสถาน โดยมีบริษัทกันตนา เป็นผู้จัดการแสดง ซึ่งคอนเสิร์ตครั้งนี้ถือว่าเป็นการรวมตัวกันอีกครั้งของสมาชิกวงทั้ง 7 คนในยุคคลาสสิกไลน์อัพ และเป็นครั้งแรกที่ได้ร่วมแสดงกับสมาชิกวงยุคหลัง
แต่คอนเสิร์ตครั้งนี้ ไม่มีการจัดวางที่นั่งบนพื้นสนามหญ้า ทำให้ผู้ชมต้องขึ้นไปนั่งหรือยืนชมการแสดงบนอัฒจันทร์เท่านั้น เพื่อที่จะได้ใช้สนามหญ้าในการแสดงของนักแสดงบนพื้นสนามหญ้า ทำให้มีระยะห่างจากผู้ชมและนักดนตรีบนเวทีพอสมควร เนื่องจากคณะผู้จัดกำหนดให้พื้นสนามเป็นสถานที่จัดการแสดงประกอบเพลง
ภายในคอนเสิร์ต มีผู้ดำเนินรายการคือ มาโนช พุฒตาล และ นัฏฐา ลอยด์ การแสดงแบ่งออกเป็น 2 ช่วงใหญ่ ๆ คือ ในช่วงแรกเป็นการแสดงเพลงของคาราบาวในชุดต่าง ๆ ก่อนจะถึงรายการของแขกรับเชิญ ซึ่งได้แก่ ก้าน แก้วสุพรรณ, ไวพจน์ เพชรสุพรรณ, ยุ้ย ญาติเยอะ และสีเผือก คนด่านเกวียน ที่ร้องเพลง เด็กปั๊ม และ บิ๊กเสี่ยว จากนั้นเป็นช่วงที่สอง ที่เป็นการแสดงเพลงทั้งหมดจากอัลบั้มเมด อิน ไทยแลนด์ และบางเพลงจากอัลบั้มอื่น ๆ โดยเริ่มจากเพลง เมด อิน ไทยแลนด์ โดยวงคาราบาวเล่นเพลงนี้พร้อมกับการแสดงรำไทยประยุกต์ของนักแสดงบนพื้นสนามหญ้า และในช่วงการแสดงเพลง เจ้าตาก ซึ่งอยู่ในอัลบั้ม ประชาธิปไตย มีการแสดงควงกระบองไฟและการฟันดาบแบบไทย โดยเพลงสุดท้ายก่อนจบการแสดง คือ บัวลอย (ถึกควายทุย ภาค 5)
บันทึกการแสดงครั้งนี้ได้ออกเผยแพร่และจัดจำหน่ายในรูปแบบเทปคาสเซตและวีซีดีเมื่อเดือนเมษายน พ.ศ. 2543 โดยบริษัท กระบือแอนด์โค และในปี พ.ศ. 2554 ทางบริษัท วอร์นเนอร์ มิวสิก ไทยแลนด์ ต้นสังกัดของวงในปัจจุบัน ได้นำวิดีโอบันทึกการแสดงสดครั้งนี้มาจัดจำหน่ายใหม่อีกครั้งในรูปแบบ วีซีดี และ ดีวีดี ในโอกาสครบรอบ 30 ปี ของวงคาราบาว
หลังจากเสร็จสิ้นคอนเสิร์ต 15 ปี เมด อิน ไทยแลนด์ วงคาราบาวได้ทิ้งระยะห่างการจัดคอนเสิร์ตใหญ่ไปนานถึงเกือบ 4 ปีเต็มด้วยกัน เนื่องจากการปรับปรุงสถานะของวงให้เป็นยุคปัจจุบัน รวมทั้งประกอบธุรกิจเครื่องดื่มชูกำลังยี่ห้อคาราบาวแดง ก่อนจะมีคอนเสิร์ตใหญ่อีกครั้ง คือ 20 ปี คาราบาว เรื่องราวของคน ดนตรี และเขาควาย ระหว่างวันที่ 21 - 22 กุมภาพันธ์ พ.ศ. 2546 ที่ศูนย์การประชุมแห่งชาติสิริกิติ์
== รายชื่อเพลง ==
ลุงขี้เมา
กัญชา
แร้งคอย
ล้างบาง
ทะเลใจ
หนุ่มสุพรรณ
แม่สาย
คนเก็บฟืน
บิ๊กเสี่ยว
วณิพก : สีเผือก คนด่านเกวียน
ปลาใหญ่ปลาน้อย
สัญญาหน้าฝน
เมด อิน ไทยแลนด์
มหาลัย
ลูกหิน
ลูกแก้ว
หำเทียม
สองเฒ่าผู้ยิ่งใหญ่
ราชาเงินผ่อน
นางงามตู้กระจก
เรฟูจี
เจ้าตาก
มนต์เพลงคาราบาว
บัวลอย (ถึกควายทุย ภาค 5)
== อ้างอิง ==
พ.ศ. 2542
คอนเสิร์ตของวงคาราบาว
จักรีวัชร วิวัชรวงศ์

ดร.นายแพทย์ จักรีวัชร วิวัชรวงศ์ มีพระนามเดิมว่า หม่อมเจ้าจักรีวัชร มหิดล (ท่านชายอ่อง; 26 กุมภาพันธ์ พ.ศ. 2526) เป็นพระราชโอรสพระองค์ที่ 3 ในพระบาทสมเด็จพระวชิรเกล้าเจ้าอยู่หัว ประสูติแต่สุจาริณี วิวัชรวงศ์ และเป็นพระราชนัดดาในพระบาทสมเด็จพระมหาภูมิพลอดุลยเดชมหาราช บรมนาถบพิตร ปัจจุบันพำนักอยู่สหรัฐ
== ประวัติ ==
ท่านชายจักรีวัชร มีพระภราดาและพระกนิษฐาร่วมพระมารดาสี่องค์ ได้แก่
จุฑาวัชร วิวัชรวงศ์ (ท่านชายอ้วน; 29 สิงหาคม พ.ศ. 2522)
วัชรเรศร วิวัชรวงศ์ (ท่านชายอ้น; 27 พฤษภาคม พ.ศ. 2524)
วัชรวีร์ วิวัชรวงศ์ (ท่านชายอิน; 14 มิถุนายน พ.ศ. 2528)
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (พระองค์หญิง; 8 มกราคม พ.ศ. 2530)
== การย้ายออกนอกราชอาณาจักร ==
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้หม่อมสุจาริณี มหิดลในขณะนั้น พาพระโอรส-ธิดาไปประทับยังสหราชอาณาจักร โดยภายหลังพระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร" ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อฝ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
== เดินทางกลับไทย ==
จักรีวัชร วิวัชรวงศ์ ได้กลับไทย เมื่อวันที่ 12 สิงหาคม พ.ศ. 2566 และเมื่อวันที่ 14 สิงหาคม พ.ศ. 2566 ได้เดินทางมาที่ท่าอากาศยานนานาชาติสุวรรณภูมิ เพื่อเดินทางกลับนิวยอร์ก สหรัฐอเมริกา โดยออกเดินทางจากประเทศไทย เมื่อวันที่ 15 สิงหาคม พ.ศ. 2566 โดยสายการบินเอมิเรตส์
== การศึกษา ==
มัธยมศึกษา โรงเรียนพังโบร์น(Pangbourne College) และ โรงเรียนซันนิ่งเดล(Sunningdale School) มณฑลเบิร์กเซียร์ ประเทศอังกฤษ
มัธยมศึกษา Trinity Prep School , USA
ปริญญาตรี สาขาจิตวิทยา คณะศิลปะและวิทยาศาสตร์ มหาวิทยาลัยไมอามี รัฐฟลอริดา สหรัฐอเมริกา (Psychology, College of Arts and Sciences , University of Miami)
ปริญญา โท-เอก แพทยศาสตรบัณฑิต มหาวิทยาลัยไมอามี รัฐฟลอริดา สหรัฐอเมริกา (Doctor of Medicine (MD) , University of Miami)
== พิธีกร ==
รายการ CMIC ทางช่อง YouTube:chakriwat vivacharawongse, MD (พ.ศ. 2560 - ปัจจุบัน)
== เกียรติยศ ==
===ชื่อและฐานันดรศักดิ์===
หม่อมเจ้าจักรีวัชร มหิดล (26 กุมภาพันธ์ พ.ศ. 2526 - 13 มกราคม 2540)
จักรีวัชร วิวัชรวงศ์ (13 มกราคม พ.ศ. 2540 - ปัจจุบัน)
== ลำดับสาแหรก ==
== อ้างอิง ==
พระราชโอรสในรัชกาลที่ 10
หม่อมเจ้าชาย
ราชสกุลมหิดล
ชาวไทยเชื้อสายจีน
แพทย์ชาวไทย
พิธีกรชาวไทย
ยูทูบเบอร์ชาวไทย
บุคคลจากจังหวัดนนทบุรี
สกุล ณ นคร
วัชรวีร์ วิวัชรวงศ์

ดร.วัชรวีร์ วิวัชรวงศ์ มีพระนามเดิมว่า หม่อมเจ้าวัชรวีร์ มหิดล (ท่านชายอิน; 14 มิถุนายน พ.ศ. 2528) เป็นพระราชโอรสพระองค์ที่ 4 ในพระบาทสมเด็จพระวชิรเกล้าเจ้าอยู่หัว ประสูติแต่คุณสุจาริณี วิวัชรวงศ์ และเป็นพระราชนัดดาในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และทรงเป็นพระราชปนัดดาในสมเด็จพระมหิตลาธิเบศร อดุลยเดชวิกรม พระบรมราชชนกปัจจุบันพำนักอยู่สหรัฐ
== ประวัติ ==
ท่านชายวัชรวีร์ มีพระภราดาและพระกนิษฐาร่วมพระมารดาสี่องค์ ได้แก่
จุฑาวัชร วิวัชรวงศ์ (ท่านชายอ้วน; 29 สิงหาคม พ.ศ. 2522)
วัชรเรศร วิวัชรวงศ์ (ท่านชายอ้น; 27 พฤษภาคม พ.ศ. 2524)
จักรีวัชร วิวัชรวงศ์ (ท่านชายอ่อง; 26 กุมภาพันธ์ พ.ศ. 2526)
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (พระองค์หญิง; 8 มกราคม พ.ศ. 2530)
== การย้ายออกนอกราชอาณาจักร ==
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัวและปัญหาชู้สาว ทำให้หม่อมสุจาริณี มหิดล ณ อยุธยาในขณะนั้น พาพระโอรส-ธิดาไปประทับยังสหราชอาณาจักร โดยภายหลังพระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร" ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อฝ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระบรมราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทานจากพระบาทสมเด็จพระวชิรเกล้าเจ้าอยู่หัว "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
== การศึกษา ==
ประถม โรงเรียนจิตรลดา
มัธยมศึกษาตอนปลาย จาก Trinity Prep School
ปริญญาตรีสองสาขา คือธุรกิจต่างประเทศ และการคลัง จาก Stetson University
ปริญญาโทสาขาบริหารธุรกิจ
ปริญญาเอก สาขานิติศาสตร์ อยู่ในวิทยาลัยกฎหมาย
== เกียรติยศ ==
===ชื่อและฐานันดรศักดิ์===
หม่อมเจ้าวัชรวีร์ มหิดล (14 มิถุนายน พ.ศ. 2528 - 13 มกราคม 2540)
วัชรวีร์ วิวัชรวงศ์ (13 มกราคม พ.ศ. 2540 - ปัจจุบัน)
== ลำดับสาแหรก ==
== อ้างอิง ==
พระราชโอรสในรัชกาลที่ 10
หม่อมเจ้าชาย
ราชสกุลมหิดล
ชาวไทยเชื้อสายจีน
แพทย์ชาวไทย
บุคคลจากจังหวัดนนทบุรี
สกุล ณ นคร
หมู่เกาะสแปรตลี

หมู่เกาะสแปรตลี (Spratly Islands; Kapuluan ng Kalayaan; c=南沙群島/南沙群岛|s=|t=|p=Nánshā Qúndǎo; Kepulauan Spratly; Quần đảo Trường Sa) เป็นดินแดนในทะเลจีนใต้ที่ประกอบด้วยเกาะ, เกาะเล็ก, สันดอน และพืดหินใต้น้ำมากกว่า 100 แห่ง บางครั้งถูกจัดรวมเข้ากับอะทอลล์เก่า ตั้งอยู่ระหว่างประเทศเวียดนาม ประเทศฟิลิปปินส์ ประเทศจีน ประเทศมาเลเซีย และประเทศบรูไน ประกอบด้วยพื้นที่ที่เป็นผืนแผ่นดินน้อยกว่า 4 ตารางกิโลเมตร แต่ครอบคลุมพื้นที่มหาสมุทรมากกว่า 425,000 ตารางกิโลเมตร ผืนแผ่นดินเหล่านี้เป็นเกาะขนาดเล็กที่อยู่ห่างไกล ไม่มีประชาชนตั้งถิ่นฐาน และไม่มีความสำคัญทางเศรษฐกิจในตัวเอง แต่มีความสำคัญในการกำหนดอาณาเขตดินแดนระหว่างประเทศ  และเป็นแหล่งสำคัญในกิจการประมง นอกจากนี้ยังมีการสำรวจพบน้ำมันดิบและแก๊สธรรมชาติ
ปัจจุบัน เกาะ 45 เกาะในหมู่เกาะสแปรตลีเป็นที่ตั้งกองกำลังทหารของกองทัพเวียดนาม สาธารณรัฐประชาชนจีน ไต้หวัน มาเลเซีย ฟิลิปปินส์ และบรูไน เพื่อเป็นการยืนยันสิทธิในพื้นที่พิพาท ซึ่งเป็นข้อขัดแย้งมาแต่เดิมระหว่างอินโดจีนของฝรั่งเศส สาธารณรัฐจีน ไต้หวัน และญี่ปุ่น มาตั้งแต่ก่อนสงครามโลกครั้งที่สอง
== ดูเพิ่ม ==
กรณีพิพาทหมู่เกาะสแปรตลี
ข้อพิพาทดินแดนในทะเลจีนใต้
==อ้างอิง==
==แหล่งข้อมูลอื่น==
Mariner's page of the Spratly Islands
Map showing the claims
A tabular summary about the Spratly and Paracel Islands
&nbsp;, โดย Vietnam Ministry of Foreign Affairs
 
เกาะในมหาสมุทรแปซิฟิก
สแปรตลี
สแปรตลี
สแปรตลี
สแปรตลี
สแปรตลี
เกาะซึ่งถูกพิพาท
กรณีพิพาทเรื่องอาณาเขตในเอเชียตะวันออกเฉียงใต้
กรณีพิพาทเรื่องอาณาเขตจีน
กรณีพิพาทเรื่องอาณาเขตบรูไน
กรณีพิพาทเรื่องอาณาเขตฟิลิปปินส์
กรณีพิพาทเรื่องอาณาเขตมาเลเซีย
กรณีพิพาทเรื่องอาณาเขตเวียดนาม
กรณีพิพาทเรื่องอาณาเขตสาธารณรัฐจีน
อาณาเขตซึ่งถูกพิพาทในทวีปเอเชีย
หมู่เกาะซีชา

หมู่เกาะซีชา (, ซีชาฉฺวินเต่า), หมู่เกาะฮหว่างซา (Quần đảo Hoàng Sa|lit=กลุ่มเกาะทรายเหลือง) หรือ หมู่เกาะพาราเซล (Paracel Islands) เป็นกลุ่มเกาะอยู่ในเขตมณฑลไห่หนาน ประเทศจีน และเป็นดินแดนพิพาทที่ถูกอ้างสิทธิโดยประเทศเวียดนามและไต้หวัน พื้นที่หมู่เกาะถูกครอบครองบางส่วนโดยจีนมาตั้งแต่คริสต์ศตวรรษที่ 7 ในสมัยราชวงศ์ถังและราชวงศ์ซ่ง และบางส่วนโดยเวียดนามมาตั้งแต่คริสต์ศตวรรษที่ 15 ต่อมาเมื่อเกิดการสู้รบกันเมื่อวันที่ 20 มกราคม พ.ศ. 2517 ระหว่างสาธารณรัฐประชาชนจีนกับเวียดนามใต้ จีนได้ครอบครองพื้นที่ทั้งหมด แต่ก็ยังถูกโต้แย้งโดยเวียดนาม
พื้นที่หมู่เกาะประกอบด้วยหินโสโครก เนินทราย และเกาะขนาดเล็กมากกว่า 30 แห่ง ตั้งอยู่ระหว่างชายฝั่งทะเลของเวียดนาม จีน ห่างจากเกาะไห่หนานไปทางทิศตะวันออกเฉียงใต้ประมาณ 180 ไมล์ทะเล ครอบคลุมพื้นที่มหาสมุทรประมาณ 15,000 ตารางกิโลเมตร
== ภูมิศาสตร์ ==

พิกัดภูมิศาสตร์: 
ชายฝั่ง: 
ภูมิอากาศ: เขตร้อน
ระดับความสูง:
* จุดต่ำสุด: ทะเลจีนใต้ ความสูงที่ระดับน้ำทะเล
* จุดสูงสุด: ไม่ทราบสถานที่ตั้งบนเกาะร็อกกี ความสูง 
ทรัพยากรณ์ธรรมชาติ: ปลา, ปะการัง, อาจมีน้ำมันและก๊าซสำรอง
ภัยพิบัติธรรมชาติ: ไต้ฝุ่น
===ภูมิอากาศ===
== อ้างอิง ==
=== ข้อมูล ===
(1686) Do Ba Cong Dao (translated by Buu Cam), "Toan Tap Thien Nam Tu Chí Lo Do Thu ", Hong Duc Ban Do, Saigon, 1962.
(1776) Le Quí Don (translated by Le Xuan Giao), "Phu Bien Tap Luc", Saigon, 1972.
(1821) Phan Huy Chu (translated by Nguyen Tho Duc), "Lich Trieu Hien Chuong Loai Chí", Saigon, 1972.
(1837) Jean Louis TABERD, "Note on the Geography of Cochinchina", Journal of the Royal Asiatic Society of Bengal, Calcutta, Vol. VI, 9/1837.
(1838) Jean Louis TABERD, "Additional Notice on the Geography of Cochinchina", Journal of the Royal Asiatic Society of Bengal, Calcutta, Vol. VII, 4/1838, pp&nbsp;317–324.
(1849) GUTZLAFF, "Geography of the Cochinchinese Empire", Journal of The Geographical Society of London, vol the 19th, p.&nbsp;93.
(1999) Vietnamese Claims to the Truong Sa Archipelago. Todd C. Kelly, August 1999.
(????) Dr. Phan Van Hoang's historical and geographical analysis on Vietnam and China's claims on the Paracels – Vietnamese language link
(2017) 
== อ่านเพิ่ม ==
Menon, Rajan, "Worry about Asia, Not Europe", The National Interest, Sept–Oct 2012 Issue, September 11, 2012
== แหล่งข้อมูลอื่น ==
CIA World Factbook for Paracel Islands
Territorial claims in the Spratly and Paracel Islands
 
เกาะในมหาสมุทรแปซิฟิก
ซีชา
ซีชา
ซีชา
ซีชา
เกาะซึ่งถูกพิพาท
กรณีพิพาทเรื่องอาณาเขตในเอเชียตะวันออกเฉียงใต้
กรณีพิพาทเรื่องอาณาเขตจีน
กรณีพิพาทเรื่องอาณาเขตสาธารณรัฐจีน
กรณีพิพาทเรื่องอาณาเขตเวียดนาม
เอเชียตะวันออกเฉียงใต้ภาคพื้นสมุทร
จังหวัดแอนต์เวิร์ป

แอนต์เวิร์ป (Antwerp) หรือ อันต์แวร์เปิน  เป็นจังหวัดที่อยู่ทางเหนือที่สุดของประเทศเบลเยียม ตั้งอยู่ทางตะวันออกของจังหวัดอีสต์ฟลานเดอส์ ทางเหนือของจังหวัดเฟลมิชบราบันต์ ทางตะวันตกของจังหวัดลิมบืร์คในประเทศเบลเยียม ทางใต้ของจังหวัดนอร์ทบราบันต์และจังหวัดเซลันด์ของประเทศเนเธอร์แลนด์
จังหวัดแอนต์เวิร์ปมีเมืองหลวงชื่อเดียวกัน และมีพื้นที่ 2,876 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 70 เทศบาล
จังหวัดแอนต์เวิร์ปเป็นที่ตั้งของท่าเรือแอนต์เวิร์ปซึ่งเป็นศูนย์กลางทางเศรษฐกิจของจังหวัด และมีทางหลวงยุโรปสาย E313, E19 และ E34 ตัดผ่าน นอกจากนี้ยังมีรถไฟความเร็วสูงเชื่อมต่อสถานีรถไฟแอนต์เวิร์ป-เซ็นทรัลกับบรัสเซลส์และอัมสเตอร์ดัม แม่น้ำสายหลักของจังหวัดคือแม่น้ำสเกลต์ที่เชื่อมต่อท่าเรือแอนต์เวิร์ปกับทะเลเหนือ และคลองอาลแบร์ที่เชื่อมต่อแม่น้ำสเกลต์ในจังหวัดแอนต์เวิร์ปและแม่น้ำเมิซในจังหวัดลีแยฌเข้าด้วยกัน
== เขตการปกครอง ==
จังหวัดแอนต์เวิร์ปประกอบด้วย 3 เขต (arrondissement) และ 3 เขตตุลาการ (gerechtelijke arrondissement) ได้แก่ เขตแอนต์เวิร์ป เขตเมเคอเลิน และเขตตืร์นเฮาต์
ไฟล์:ArrAntwerpenLocatie.png|เขตแอนต์เวิร์ป
ไฟล์:ArrMechelenLocatie.png|เขตเมเคอเลิน
ไฟล์:ArrTurnhoutLocatie.png|เขตตืร์นเฮาต์
และแบ่งย่อยเป็น 70 เทศบาล (gemeente) ดังแผนที่นี้
AntwerpenGemeenten.png
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของจังหวัดแอนต์เวิร์ป
 
แอนต์เวิร์ป
แคว้นเฟลมิช
กล้วยไม้เที่ยงคืน

กล้วยไม้เที่ยงคืน (楚留香之午夜蘭花) เป็นตอนสุดท้ายของนวนิยายกำลังภายในชุด ชอลิ้วเฮียง
ซึ่งในตอนนี้ไม่มีบทบาทของชอลิ้วเฮียงเลย แต่เป็นการศึกของบุคคลสองกลุ่ม ซึ่งผู้นำของบุคคลกลุ่มหนึ่งมีความสัมพันธ์ กับ ชอลิ้วเฮียงอยู่บ้างรวมทั้งการปรากฏตัวของ ตัวละครในเรื่องชอลิ้วเฮียงบางคน
ผลงานการประพันธ์ของยอดนักประพันธ์นวนิยายแนวกำลังภายใน โกวเล้ง ซึ่ง น.นพรัตน์ ได้นำมาแปลเป็นภาษาไทยใช้ชื่อว่า กล้วยไม้เที่ยงคืน โดยชอลิ้วเฮียงตอนนี้ได้ถูกนำมาสร้างเป็นภาพยนตร์จอเงินคือเวอร์ชันที่ออกฉายเมื่อปี ค.ศ. 1982 ซึ่งนำแสดงโดย เจิ้งเส้าชิว
บันเทิงคดีกำลังภายใน
งานเขียนของโก้วเล้ง
ชอลิ้วเฮียง
โอกาซากิ

โอกาซากิ  เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 387.20 ตารางกิโลเมตร ในปี 2022 มีจำนวนประชากร 383,602 คน
== ภูมิศาสตร์ ==
โอกาซากิอยู่ในที่ราบชายฝั่งทางตะวันออกเฉียงใต้ของจังหวัดไอจิ ทางตะวันออกเฉียงเหนือสภาพพื้นที่สูงขึ้นเป็นเนินลูกคลื่น ประมาณร้อยละ 60 ของพื้นที่เป็นป่าและยังคงมีประชากรอยู่ประปราย
โอกาซากิห่างจากโตเกียวไปทางทิศตะวันตกเฉียงใต้ประมาณ 
=== ภูมิอากาศ ===
โอกาซากิมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa)  อุณหภูมิเฉลี่ยทั้งปีในโอกาซากิอยู่ที่  ปริมาณน้ำฝนเฉลี่ยต่อปีอยู่ที่  โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ  และต่ำสุดในเดือนมกราคมที่ประมาณ 
=== เทศบาลข้างเคียง ===
จังหวัดไอจิ
* นครโทโยกาวะ
* นครชินชิโระ
* นครโทโยตะ
* นครนิชิโอะ
* เมืองโคตะ
* นครอันโจ
* นครกามาโงริ
== ประชากร ==
ตามข้อมูลการสำรวจสำมะโนประชากรของญี่ปุ่น จำนวนประชากรของโอกาซากิเพิ่มขึ้นอย่างต่อเนื่องในช่วง 60 ปีที่ผ่านมา การเติบโตของประชากรอย่างรวดเร็วนี้สะท้อนให้เห็นถึงอัตราการว่างงานที่ต่ำ รวมถึงที่อยู่อาศัยราคาไม่แพงใกล้นาโกยะ จากจำนวนประชากรทั้งหมดในเดือนพฤศจิกายน ค.ศ. 2019 มีชาวต่างชาติ 12,581 คน (ร้อยละ 2.92 ของทั้งหมด เทียบกับค่าเฉลี่ยทั่วประเทศที่ร้อยละ 1.55) มีทั้งหมด 71 สัญชาติ รวมถึงมีผู้ที่ลงทะเบียนเป็นบุคคลไร้สัญชาติ โดยจำนวนกว่าครึ่งเป็นคนสัญชาติบราซิล สัญชาติที่มีจำนวนอย่างมีนัยสำคัญอื่น ๆ เช่น เกาหลี จีน และฟิลิปปินส์
== อ้างอิง ==
== แหล่งข้อมูลอื่น ==
เว็บไซต์ทางการ ในภาษาญี่ปุ่น
นครในจังหวัดไอจิ